Вијетнам је 1863. био присиљен да уступи југ земље Француској која га анектира као своју колонију под именом Кохинхин. По завршетку Француско-кинеског рата (1884. - 1885.) Французи заузимају и остатак Вијетнама оснивајући протекторате Анам и Тонкинг које остављају под формалном влашћу вијетнамског цара у Хуеу. "Индокинеска унија" или Француска Индокина сједињавала је Анам, Тонкинг и Кохинхин (који су данас делови државног подручја Вијетнама) и Кмерско краљевство, данашњу Камбоџу.